Jade Ewen (s. 24. tammikuuta 1988 Lontoo) on englantilainen laulaja ja näyttelijä. Hänen uransa alkoi "Leijonakuningas"-musikaalissa Nalan roolissa. Hän on näytellyt lukuisissa televisiosarjoissa Isossa-Britanniassa ja Australiassa. Hän edusti Isoa-Britanniaa Eurovision laulukilpailussa 2009 kappaleella ”It’s My Time” ja sijoittui kilpailun finaalissa viidenneksi 173 pisteellä. Samana vuonna Ewen liittyi jäseneksi brittiläiseen Sugababes-trioon.